Ұйымдастырылған оқу іс әрекетінің технологиялық картасы

Күні: 03.11.14

Білім беру саласы: Қатынас

Тақырыбы: Ертегіде қонақта. «Шалқан ертегісі»

Бөлімі: Тіл дамыту.

Мақсаты: Ертегілер туралы түсінік беру.

1) Балаларды сурет бойынша, өздеріне таныс ертегілердің мазмұнын қысқаша баяндай білуге үйрету.

2) Балалардың сұрақ - жауап арқылы есте сақтау қабілеттерін дамыту, сөздік қорларын молайту.

3) Үлкенге , кішіге көмек бере білуге тәрбиелеу.

Қос тілді компонент: Шалқан - репка, жеті лақ – семеро козлят, қызыл телпек – красная шапочка, бауырсақ – колобок.

Көрнекілік: Әр түрлі ертегілердің суреттері. Шалқан ертегісінің атрибуттары.

|  |  |  |  |
| --- | --- | --- | --- |
| Іс – әрекетінің кезеңдері | | Тәрбиешінің іс - әрекеті | Баланың іс - әрекеті |
| Мотивациялық қозғаушылық | | Шаттық шеңбері:  Арайлап таң атты,  Алтын сәуле таратты.  Қайырлы таң балалар,  Қайырлы таң қонақтар!  Ғажайып текшенің домалап келуімен тосын сәт ұйымдастыру. | Балалар шеңбер бойымен тұрып бір-бірлерінің қолдарын ұстап жылы сөздерін айтады.  Балалар домалап келген текшеге таңырқай қарайды. |
| Ұйымдастыру іздестіру | | -Балалар, бұл не?  -Балалар, анықтап қарасақ, текшенің бетінде әр түрлі ертегі кейіпкерлерінің суреттері бар.  **Дидактикалық ойын:**  «Ғажайып текше!»  Ойын шарты: Шеңбер болып тұрамыз, ортаға текше тасталынады. Текшеде қандай кейіпкер суреті түссе, сол ертегі жайында айтып береміз.  Мысалы: текшеден: Жеті лақ. , суреті кездесті делік.  Бұл ертегінің аты қалай?  Содан кейін «Қызыл телпек» ертегісі  Шалкан, ата , әже, қыз, суреті кездесті делік.  Бұл ертегінің аты қалай?  -Балалар мына ертегілердің ішінде қандай ертегі кейіпкерлері көп екен?  -Содаң соң атай не істепті?  Келесі баладан жалғасын сұрайды.  -Одан кейін олар кімді шақырды?  -Соңында шалқанды қалай жұлып алды?  -Жақсы сонда кішкентай тышқан қандай болыпты?  -Тышқанның дыбысын салайықшы?  -Иә, тышқан шиқылдайды екен.  Тышқанды кім аулайды?  -Ал енді мысықтың дыбысын салайықшы?  -Ал қәне, барлығымыз тұрып серігіп алайықшы.  **Сергіту жаттығуы:**  Тербеледі ағаштар,  Алдымыздан жел есіп.  Кіп – кішкентай ағаштар,  Үлкен болып өседі.  *Тақтамен жұмыс:*  « ертегі кейіпкерлерінің кезекпен тұру ретін тақтаға қойып шық» тапсырмасын орындау.  -Балалар ертедегі атайға барлығы көмектесіпті. Ал сендер үйде үлкендерге көмек бересіңдер ме?  Ертедегі мазмұнын кез келген жерінен жалғастырып кетуге дайын отыруға ұсыныс білдіру.  -Ал енді рөлге бөліп ойнап көрейікші. | -Бұл - текше.  Ойын шартын мұқият тыңдап, шеңбер болып тұра қалады.  «Жеті лақ» ертегісін әңгімелейді.  Шалқан ертегісі  «Шалқан» ертегісін әңгімелейді. Әр сұраққа толық жауап беруге тырысады.  Итті, мысықты, тышқанды шақырады.  Тышқанның дыбысын содан мысықтың дыбысын салады.  Балалар сергіту жаттығуын орындайды.  Берілген тапсырманы орындайды.  Иә  Балалар ұсынысты қабылдайды.  Ертегіні рөлге бөлініп ойнайды. |
| Р | ефлексивті  түзетушілік | -Балалар біз қандай ертегілерді білдік?  -Кез келген ертегінің басын бастап балалардан жалғасын сұрау.  Ертегі кейіпкерлерінің кімге қайсысы ұнағанын сұрап қортындылау. Жақсы қатысқан балаларды мадақтау. | Балалар сұрақтарға жауап береді. |

Күтілетін нәтиже:

Нені біледі:

Ертегі түрлерін біледі және оларды мазмұндай алады.

Қандай түсініктерді игерді:

Кез келген ертегіні жалғастыра білуді игерді.

Меңгерген дағдылары мен іскерліктері:

Ертедегі кейіпкерлерін көркемдеп сахналауды біледі.